Orangután de Borneo

O orangután de Borneo (Pongo pygmaeus) é unha especie de orangután nativa da illa de Borneo. Á súa vez, o orangután de Borneo está dividido en tres subespecies: o orangután de Borneo do noroeste (Pongo pygmaeus pygmaeus), o orangután de Borneo do nordeste (Pongo pygmaeus morio) e o orangután de Borneo meridional (Pongo pygmaeus wurmbii). Xunto co orangután de Sumatra e o orangután de Tapanuli, conforma o único xénero de grandes simios de Asia. Esta especie é a máis numerosa, cuns 45 000 individuos vivindo en estado salvaxe, en contraposición cos 7500 que se estiman de orangután de Sumatra e os 800 do orangután de Tapanuli.

Ao igual que os demais grandes simios, os orangutáns teñen unha intelixencia moi desenvolvida, sendo quen de empregar ferramentas e amosar patróns culturais en liberdade. Ademais diso, os orangutáns comparten aproximadamente o 97% do seu ADN cos humanos.

O orangután de Borneo é unha especie en perigo de extinción e as maiores ameazas para a súa supervivencia son a deforestación do seu hábitat, a caza e o tráfico ilegal dos seus individuos no mercado negro.

 Notas 

 Véxase tamén 

 Ligazóns externas 
Pongo pygmaeus en Iucnredlist.org 

Categoría:Primates
Categoría:Animais descritos en 1760
Categoría:Mamíferos de Asia
Categoría:Mamíferos de Indonesia
Categoría:Mamíferos de Brunei
Categoría:Mamíferos de Malaisia
Categoría:Taxons descritos por Linné